12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

ผู้สอบบัญชีสำหรับงบการเงินของบริษัทประจำปีสิ้นสุดวันที่ 31 ธันวาคม 2546 – 2548 ได้แก่
นางสุวิมล กฤตยาเกียรณ์ ผู้สอบบบัญชีรับอนุญาตเลขที่ 2892 สำนักงานสอบบัญชี ดี ไอ เอ
โดยรายงานการตรวจสอบของผู้สอบบัญชีสำหรับระยะเวลา 3
ปีที่ผ่านมาได้ให้ความเห็นแบบไม่มีเงื่อนไขว่างบการเงินของบริษัทแสดงฐานะทางการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางงบการเงิน (เอกสารแนบ 3)

[]

12.2 คำอธิบายและการวิเคราะห์ผลการดำเนินงานและฐานะการเงิน

การดำเนินงานและฐานะการเงิน

ภาพรวมของผลการดำเนินงานที่ผ่านมา

ในช่วงตั้งแต่ปี 2546 ถึง 2548 บริษัทมีรายได้รวมเท่ากับ 484 ล้านบาท 994 ล้านบาทและ 1099
ล้านบาท ตามลำดับ โดยส่วนใหญ่เป็นรายได้จากการรับจ้าง หรือคิดเป็นสัดส่วนร้อยละ 97 ร้อยละ
98 และร้อยละ 99 ตามลำดับ ทั้งนี้หากพิจารณาโครงสร้างรายได้จากการรับจ้าง
ซึ่งส่วนใหญ่เป็นงานเสาเข็มเจาะและงานกำแพงกันดิน
และงานก่อสร้างโครงสร้างพบว่ารายได้จากงานประเภทเสาเข็มเจาะและงานกำแพงกันดินมีสัดส่วนประมาณร้อยละ67
ร้อยละ 83 และร้อยละ 77 ตามลำดับ ผลการดำเนินงานของกลุ่มบริษัทในปี 2548
ปรับตัวลดลงเล็กน้อยเมื่อเทียบกับ ปี 2547 ซึ่งสาเหตุเกิดขึ้นในไตรมาสที่ 2 ปี 2548
เนื่องจากรัฐบาลได้ประกาศปรับราคาน้ำมันมาเป็นแบบลอยตัว
โดยให้ราคาน้ำมันเป็นไปตามราคาน้ำมันของตลาดโลก
จึงเป็นผลให้ภาคการลงทุนในหมวดก่อสร้างมีการชะลอตัวลงทำให้มีโครงการต่างๆ
เลื่อนการก่อสร้างออกไป
แต่สภาพการลงทุนในหมวดก่อสร้างนี้ได้กับสู่สภาวะปกติในช่วงปลายไตรมาสที่ 3
รวมทั้งรายได้เสาเข็มเจาะและกำแพงกัยดินลดลง ในปี 2547 ร้อยละ 83 และในปี 2548 ร้อยละ
78 ของรายได้รวม รวมทั้งรายได้งานก่อสร้างโยธาเพิ่มขึ้น ในปี 2547 ร้อยละ 14 และในปี
2548 ร้อยละ 19 ของรายได้รวม
ซึ่งรายได้ค่างานเสาเข็มเจาะและกำแพงกันดินมีกำไรขั้นต้นที่สูงกว่ารายได้งานโยธา
ดังจะเห็นว่ากำไรขั้นต้นในปี 2546 และ ปี 2547 มีมูลค่า 79 ล้านบาท และ 163 ล้านบาท
ส่วนในปี 2548 มีมูลค่าลดลงเล็กน้อยมาอยู่ที่ 161 ล้านบาท
หรือคิดเป็นอัตรากำไรขั้นต้นเท่ากับร้อยละ 17 ในปี 2546 และ ปี 2547 ในปี 2548
ลดลงมาอยู่ที่ร้อยละ 15

สำหรับกำไรสุทธิ กลุ่มบริษัทมีกำไรสุทธิเท่ากับ 35 ล้านบาท 81 ล้านบาทและ 67 ล้านบาท
หรือคิดเป็นอัตรากำไรสุทธิเท่ากับ 7 8 และ 6 ตามลำดับ

1.  การวิเคราะห์ผลการดำเนินงาน

(ก) รายได้

รายได้ของกลุ่มบริษัทประกอบด้วยรายได้จากการรับจ้าง ได้แก่ รายได้ค่าบริการเสาเข็มเจาะ
รายได้งานกำแพงดิน รายได้ค่าก่อสร้างงานโครงสร้าง รายได้บริการทดสอบเสาเข็ม
รายได้ค่าบริการอื่นๆ และรายได้อื่นนอกเหนือจากการดำเนินงาน เช่น
กำไรจากการจำหน่ายทรัพย์สิน ,ดอกเบี้ยรับและกำไรจากอัตราแลกเปลียน เป็นต้น

ปี 2546 กลุ่มบริษัทมีรายได้รวมเท่ากับ 484 ล้านบาท
ประกอบด้วยรายได้จากการรับจ้างเป็นจำนวน 467 ล้านบาท และรายได้อื่นอีกเป็นจำนวน 17
ล้านบาท หรือคิดเป็นสัดส่วนร้อยละ 97 และร้อยละ 3 ของรายได้รวม ตามลำดับ
สภาวะการก่อสร้างเริ่มมีการฟื้นตัวดีขึ้นในช่วงครึ่งปีหลัง โดยเฉพาะโครงการใหญ่เริ่มมีมากขึ้น
ทำให้บริษัทสามารถรับงานเสาเข็มเจาะขนาดใหญ่เข้ามาได้อย่างต่อเนื่องตลอดครึ่งปีหลัง
ซึงงานดังกล่าวจะมีผู้ประกอยการน้อยรายและระดับการแข่งขันไม่สูงมากนักทำให้กลุมบริษัทเริ่มมีผลประกอบการดีขึ้นมาหลังจากช่วงลดค่าเงินบาท

ปี 2547 บริษัทมีรายได้รวมทั้งสิ้น 994 ล้านบาท ประกอบด้วยรายได้จากการรับจ้างจำนวน 979
ล้านบาท และรายได้อื่นอีก 15 ล้านบาท หรือคิดเป็นสัดส่วนร้อยละ 98 และร้อยละ 2
ของรายได้รวม ตามลำดับ สาเหตุที่รายได้จากการรับจ้างเพิ่มขึ้นประมาณร้อยละ 110
เมื่อเทียบจากปี 2546 เนื่องจากการรับงานในปี 2547
เป็นการรับงานรวมค่าวัสดุและค่าแรงเพิ่มขึ้นเป็นร้อยละ 80 ของรายได้จากการรับจ้าง
รายได้จากการรับจ้างของกลุ่มบริษัทส่วนใหญ่เป็นรายได้งานเสาเข็มเจาะและรายได้งานกำแพงดินเท่ากับ
828 ล้านบาท หรือคิดเป็นสัดส่วนร้อยละ 83 ของรายได้รวม
นอกจากนี้ยังมีรายได้งานโครงสร้างและงานฐานรากเท่ากับ 42 ล้านบาท และ98
ล้านบาทหรือคิดเป็นสัดส่วนร้อยละ 4 และ 10 ของรายได้รวม

สำหรับปี2548 บริษัทมีรายได้รวมทั้งสิ้น 1,099 ล้านบาท ประกอบด้วยรายได้จากการรับจ้างจำนวน
1,085 ล้านบาทและรายได้อื่นอีก 14 ล้านบาท หรือคิดเป็นอัตราส่วน 99 และร้อยละ 1
ของรายได้รวม ตามลำดับ สาเหตุที่รายได้รับจ้างเพิ่มขึ้นประมาณร้อยละ 10 เมื่อเทียบจากปี 2547
เนื่องจากการรับงานในปี 2548 มีการรับงานก่อสร้างโยธาเพิ่มมาขึ้นโดย ปี2547
มีรายได้งานก่อสร้างโยธาร้อยละ 14 และปี 2548ร้อยละ 19 ของรายได้รวม
และการรับงานเสาเข็มเจาะและกำแพงกันดินลดลงปี 2547
รับงานเสาเข็มเจาะและกำแพงกันดินร้อบละ 83 ในปี 2548 ร้อยละ 78 ของรายได้รวม

(ข) ต้นทุนและค่าใช้จ่าย

ต้นทุนงานรับจ้าง 

ต้นทุนงานรับจ้างประกอบด้วย ค่าวัสดุที่ใช้ในการก่อสร้าง ค่าจ้างแรงงาน ค่าเชื้อเพลิง
ค่าเสื่อมราคา และค่าใช้จ่ายในการผลิตอื่นๆ

ปี 2546 กลุ่มบริษัทมีต้นทุนงานรับจ้างจำนวน 388 ล้านบาท หรือคิดเป็นอัตราร้อยละ 80
สาเหตุที่ต้นทุนงานรับจ้างต่ำเนื่องจากบริษัทมีรายได้จากค่าบริการเสาเข็มเจาะเพิ่มขึ้น
ในขณะที่รายได้ค่าก่อสร้างงานด้านโครงสร้างโยธาลดลง
โดยธุรกิจก่อสร้างด้านโครงสร้างโยธาเป็นธุรกิจที่มีสัดส่วนต้นทุนต่อรายได้สูงกว่าธุรกิจด้านเสาเข็มเจาะและกำแพงกันดิน

ปี 2547 กลุ่มบริษัทมีต้นทุนงานรับจ้างจำนวน 816 ล้านบาท หรือคิดเป็นสัดส่วนร้อยละ 82
ของรายได้จากการรับจ้าง ซึ่งเมื่อเทียบกับปี 2546
กลุ่มบริษัทมีต้นทุนงานรับจ้างเพิ่มขึ้นประมาณร้อยละ 110
สาเหตุจากเหตุผลดังกล่าวในรายได้จากการรับจ้าง

สำหรับปี 2548 กลุ่มบริษัทมีต้นทุนงานรับจ้างจำนวน 923 ล้านบาท หรือคิดเป็นร้อยละ 84
ของรายได้รวมจากการรับจ้าง ซึ่งเมื่อเทียบกับปี 2547 กลุ่มบริษัทมีต้นทุนเพิ่มขึ้นประมาณร้อยละ 13
สาเหตุมาจากรายได้งานโครงสร้างโยธาเพิ่มมากขึ้นประมาณร้อยละ 46
ซึ่งต้นทุนงานก่อสร้างโยธาจะสูงกว่างานเสาเข็มเจาะและกำแพงกันดิน

ค่าใช้จ่ายในการบริหารและอื่น ๆ

ปี 2546 – 2547 กลุ่มบริษัทมีค่าใช้จ่ายในการบริหารและอื่นๆเท่ากับ 40 ล้านบาทและ 65
ล้านบาท หรือคิดเป็นสัดส่วน ร้อยละ 8 และร้อยละ 7 ของรายได้รวม ตามลำดับ
สำหรับสาเหตุที่ค่าใช้จ่ายในการบริหารและอื่นๆของปี 2547เพิ่มขึ้นจากปี 2546
เนื่องจากมีการปรับฐานเงินเดือนพนักงานในอัตราเฉลี่ยร้อยละ 14

สำหรับปี 2548 กลุ่มบริษัทมีค่าใช้จ่ายในการบริหารและอื่นๆเท่ากับ 79 ล้านบาท
หรือคิดเป็นสัดส่วนร้อยละ 7 ของรายได้รวม ซึ่งเป็นสัดส่วนที่เท่ากับปี 2547
เนื่องจากกลุ่มบริษัทมีรายได้จากการรับจ้างที่มีมูลค่าเพิ่มสูงขึ้นในขณะที่ค่าใช้จ่ายในการบริหารและอื่น
ๆ ค่อนข้างคงที่

(ค) กำไรขั้นต้นและกำไรสุทธิ

ปี 2546 และ 2547 กลุ่มบริษัทมีกำไรขั้นต้นเท่ากับ 79 ล้านบาท และ 163 ล้านบาท
หรือคิดเป็นอัตรากำไรขั้นต้นเท่ากับร้อยละ 17 ทั้ง 2 ปี และมีกำไรสุทธิจากการดำเนินงานเท่ากับ
35 ล้านบาท และ 81 ล้านบาทหรือคิดเป็นอัตรากำไรสุทธิเท่ากับร้อยละ 7 และ 8 ตามลำดับ
ทั้งนี้บริษัทมีอัตรากำไรสุทธิเพิ่มขึ้นนั้น เนื่องจากรายได้จากการรับจ้างค่อนข้างสูงในปี 2547
ในขณะที่ค่าใช้จ่ายบริหารและอื่น ๆ คงที่

สำหรับปี 2548 กลุ่มบริษัทมีกำไรขั้นต้นเท่ากับ 161 ล้านบาท
หรือคิดเป็นอัตรากำไรขั้นต้นเท่ากับร้อยละ 15 ซึ่งลดลงจากปี 2548
ซึ่งมีอัตรากำไรขั้นต้นเท่ากับร้อยละ 17 ซึ่งเกิดจากในปี 2548
มีการรับงานก่อสร้างโยธาเพิ่มมากขึ้นเมื่อเทียบกับปี2547
โดยที่อัตรากำไรขั้นต้นของงานก่อสร้างโยธานั้นต่ำกว่างานเสาเข็มเจาะและกำแพงกันดิน
กำไรสุทธิในปี2547ร้อยละ 8 และปี 2548ร้อยละ 6
สาเหตุมาจากกำไรขั้นต้นลดลงส่วนค่าใช้จ่ายในการขายและบริหารของปี 2547 และปี 2548
อยู่ในอัตราร้อยละ 7 ของรายได้รวมเท่ากัน

(ง) ผลตอบแทนผู้ถือหุ้น

ณ สิ้นปี 2546 และปี 2547 กลุ่มบริษัทมีอัตราผลตอบแทนผู้ถือหุ้น เท่ากับร้อยละ 26 โดยในปี 2547
กลุ่มบริษัทมีกำไรสุทธิเพิ่มขึ้นจำนวนมากและส่วนของผู้ถือหุ้นก็เพิ่มมากขึ้นด้วยเนื่องจากมีการเพิ่มทุนจึงทำให้อัตราผลตอบแทนใกล้เคียงกัน
และสำหรับปี 2548 กลุ่มบริษัทมีอัตราผลตอบแทนเท่ากับร้อยละ 14 ลดลง
มาจากกำไรสุทธิลดลงและในส่วนของผู้ถือหุ้นเพิ่มมากขึ้นมื่อเทียบกับปี 2547

2.  การวิเคราะห์ฐานะทางการเงิน

3.  ตารางสรุปสินทรัพย์รวมและหนี้สินของกลุ่มบริษัท

+-------------------+-------+-------+--------+-------+-------+------+
| รายการ            | ณ สิ้นปี |       | ณ สิ้นปี  |       | ณ สิ้นปี |      |
|                   | 2546  |       | 2547   |       | 2548  |      |
+===================+=======+=======+========+=======+=======+======+
|                   | ล     | %     | ล้านบาท | %     | ล     | %    |
|                   | ้านบาท |       |        |       | ้านบาท |      |
+-------------------+-------+-------+--------+-------+-------+------+
| สินทรัพย์รวม         | 4     | 100.0 | 692.73 | 1     | 9     | 10   |
|                   | 02.28 |       |        | 00.00 | 45.68 | 0.00 |
+-------------------+-------+-------+--------+-------+-------+------+
| หนี้สินรวม           | 2     | 61.74 | 224.14 | 32.36 | 4     | 4    |
|                   | 48.36 |       |        |       | 47.63 | 7.33 |
+-------------------+-------+-------+--------+-------+-------+------+
| ส่วนของผู้ถือหุ้น       | 1     | 38.26 | 468.59 | 67.64 | 4     | 5    |
|                   | 53.93 |       |        |       | 98.05 | 2.67 |
+-------------------+-------+-------+--------+-------+-------+------+
| เงินกู้รวม           | 1     | 39.26 | 35.12  | 5.07  | 2     | 2    |
|                   | 57.93 |       |        |       | 08.52 | 2.05 |
+-------------------+-------+-------+--------+-------+-------+------+
| -   เงินกู้ระยะสั้น    | 1     | 36.31 | 34.90  | 5.04  | 1     | 1    |
|                   | 46.05 |       |        |       | 64.56 | 7.40 |
+-------------------+-------+-------+--------+-------+-------+------+
| -   เงินกู้ระยะยาว   | 11.87 | 2.95  | 0.22   | 0.03  | 43.96 | 4.65 |
+-------------------+-------+-------+--------+-------+-------+------+

สินทรัพย์

ณ สิ้นปี 2546 – 2548 กลุ่มบริษัทมีสินทรัพย์รวมเท่ากับ 402 ล้านบาท 693 ล้านบาทและ 946
ล้านบาท ซึ่งส่วนใหญ่สินทรัพย์รวมจะประกอบด้วยลูกหนี้การค้า และสินทรัพย์ถาวรอันได้แก่ ที่ดิน
อาคาร และเครื่องจักรที่ใช้ในการดำเนินธุรกิจ
ทั้งนี้สาเหตุหลักที่บริษัทมีลูกหนี้การค้าเพิ่มขึ้นสูงนั้นเป็นผลจากการเพิ่มขึ้นของรายได้จากการรับจ้างซึ่งแปรผันไปตามภาวะเศรษฐกิจที่มีแนวโน้มดีขึ้น

อย่างไรก็ตาม ณ สิ้นปี 2546 – 2548 มีระยะเวลาการเก็บหนี้ 88 วันในปี 2546 42 วันในปี
2547 และ 71 วันในปี 2548 โดยปกติการให้เครดิดกับลูกค้าทั่วไป 30 – 45 วัน
ส่วนลูกค้าที่เป็นหน่วยงานราชาการจะอยู่ที่ 90 วัน การเก็บหนี้จากลูกค้าในปี 2548 เมื่อเทียบกับปี
2547 จะใช้เวลาเพิ่มขึ้นประมาณ 29 วันมีสาเหตุหลักจากปี 2548
มีหนี้ที่เป็นหน่วยงานราชการคงเหลืออยู่มากกว่าปี 2547 ซึ่งจะให้เวลาเรียกเก็บประมาณ 90 วัน
และยังมีลูกหนี้การค้าจำนวน 2
รายได้มีการจ่ายชำระเป็นเช็ดลงวันที่ล่วงหน้าซึ่งจะถึงกำหนดวันที่ในเช็ดใบสุดท้ายในวันที่ 15
มีนาคม 2549
บริษัทพิจารณาแล้วไม่น่ามีปัญหาแพราะเคยรับมาแล้วเมื่อถึงกำหนดเช็ดที่รับมาไม่เคยเกิดปัญญหา
ยอดลูกหนี้คงเหลือณ.สิ้นปีจำนวน 84.84 ล้านบาทในปี 2546 จำนวน 142 ล้านบาทในปี 2547
และจำนวน 281 ล้านบาทในปี 2548
ลูกหนี้การค้าเพิ่มขึ้นทุกปีซึงเป็นการเพิ่มขึ้นโดยสัมพันธ์กับยอดขายที่เพิ่มมากขึ้น

ตลอด 3 ปี ที่ผ่านมา กลุ่มบริษัทมีนโยบายในการบริหารตั้งค่าเผื่อหนี้สงสัยจะสูญและการตัดหนี้สูญ
จากประสบการณ์การเรียกเก็บหนี้ในอดีตควบคู่กับการวิเคราะห์ฐานะการเงินของลูกหนี้แต่ละราย
โดยการพิจารณาตั้งสำรองหนี้สูญในอดีตจะพิจารณา ณ วันสิ้นปีเพียงครั้งเดียว
ในอนาคตกลุ่มบริษัทมีนโยบายที่จะพิจารณาการตั้งสำรองหนี้สูญทุกๆไตรมาส และเป็นแต่ละรายไป
โดยอัตราที่จะใช้ตั้งสำรองฯ คือร้อยละ 10 - 20 ของลูกหนี้ที่ค้างชำระนานกว่า 6 เดือน
และร้อยละ 50 ของลูกหนี้ที่ค้างชำระนานกว่า 12 เดือน
สำหรับลูกหนี้ที่อยู่ระหว่างการฟ้องร้องคดีและคาดว่าไม่สามารถชำระหนี้ได้นั้น
กลุ่มบริษัทจะทำการตัดเป็นรายการหนี้สูญ ทั้งนี้ บริษัทได้ทำการตัดหนี้สูญ ณ สิ้นปี 2546 -
2547เท่ากับ 40,041 ล้านบาทและ 947,038 บาท สำหรับปี 2548
ไม่มีการตั้งค่าเผื่อหนี้สงสัยจะสูญเนื่องจากลูกหนี้ที่ค้างชำระนานได้มีการจ่ายชำระเป็นเช็ดลงวันที่ล่วงหน้า
และเมื่อถึงกำหนดเช็ดก็ผ่านธนาคารโดยปกติไม่มีปัญหาใดๆ

ลูกหนี้การค้าของกลุ่มบริษัทสามารถจำแนกตามอายุหนี้ค้างชำระได้ดังนี้

  ----------------------------- ------------- ------------- --------------
  (หน่วย: ล้านบาท)                ณ สิ้นปี 2546    ณ สิ้นปี 2547    ณ สิ้นปี 2548

  ลูกหนี้ที่ยังไม่ครบกำหนดชำระ         63.49         40.43         126.05

  น้อยกว่า 3 เดือน                 7.36          94.83         111.73

  3 เดือน ถึง 6 เดือน              9.52          3.45          34.47

  มากกว่า 6 เดือน ถึง 12 เดือน      0.00          0.29          1.95

  มากกว่า 12 เดือน ขึ้นไป           31.21         28.69         32.57

  รวม                           111.58        167.92        306.78

  หัก: ค่าเผื่อหนี้สงสัยจะสูญ           26.75         25.92         25.81

  ลูกหนี้การค้า - สุทธิ               84.83         141.99        280.94

  ลูกหนี้ที่ยังไม่ได้เรียกชำระ           18.43         119.03        114.61
  ----------------------------- ------------- ------------- --------------

ณ สิ้นปี 2546 – 2548 กลุ่มบริษัทมีมูลค่าของสินทรัพย์ถาวรสุทธิ เท่ากับ 179 ล้านบาท 247
ล้านบาท และ 356 ล้านบาท ตามลำดับ
ทั้งนี้สาเหตุหลักที่บริษัทมีมูลค่าของสินทรัพย์ดังกล่าวเพิ่มขึ้นอย่างต่อเนื่องนั้นมากจากการซื้อเครื่องจักรเพื่อรองรับงานใหม่ที่เพิ่มขึ้นและทดแทนเครื่องจักรเดิมเพื่อปรับปรุงประสิทธิภาพในการทำงานให้รวดเร็วยิ่งขึ้น

สภาพคล่อง

ในปี 2546 เนื่องจากกลุ่มบริษัทมีมูลค่าลูกหนี้การค้าลดลงระหว่างปี
เป็นผลทำให้มีเงินสดสุทธิได้มาจากการดำเนินงานเท่ากับ 49 ล้านบาท
ในส่วนของกิจกรรมการลงทุน กลุ่มบริษัทได้มีการใช้เงินสดสุทธิไปจำนวน 30 ล้านบาท
ซึ่งส่วนใหญ่เป็นการซื้อทรัพย์สินที่จำเป็นในการดำเนินงาน ได้แก่ สินทรัพย์ถาวร เช่น ที่ดิน
เครื่องจักร และ ยานพาหนะ และกิจกรรมการจัดหาเงินได้มีการใช้เงินสดสุทธิไปจำนวน 22
ล้านบาท ซึ่งเป็นการชำระคืนเงินเบิกเกินบัญชีและเงินกู้ระยะสั้นจากสถาบันการเงิน
และเงินกู้ระยะยาวที่ครบกำหนด รวมทั้งมีการจ่ายชำระหนี้สินตามสัญญาเช่าซื้อด้วย
ส่งผลให้กระแสเงินสด ณ สิ้นปี 2546 ลดลง 3 ล้านบาท

ปี 2547 กระแสเงินสดของบริษัทเพิ่มขึ้นจำนวน 0.69 ล้านบาท
เป็นกระแสเงินสดใช้ไปในกิจกรรมดำเนินงานจำนวน 20 ล้านบาท
ส่วนใหญ่เป็นการเพิ่มขึ้นของลูกหนี้การค้าในสัดส่วนที่มากกว่าเจ้าหนี้การค้า
ซึ่งเป็นผลมาจากราคาวัสดุก่อสร้างโดยเฉพาะอย่างยิ่งเหล็กที่ปรับตัวขึ้นอย่างมากในช่วงไตรมาสแรกของปี
2547 สำหรับกิจกรรมลงทุน บริษัทมีเงินสดสุทธิใช้ไปจำนวน 111 ล้านบาท
ล้วนแต่เป็นการจ่ายเงินสดในการซื้อเครื่องจักรใหม่
และมีเงินสดสุทธิได้มาจากกิจกรรมจัดหาเงินจำนวน 132 ล้านบาท
ซึ่งเป็นผลมาจากรับเงินสดจากการเพิ่มทุน 234 ล้านบาท

สำหรับปี 2548 กระแสเงินสดของกลุ่มบริษัทเพิ่มขึ้น 13.53 ล้านบาท
โดยมีกระแสเงินสดเพิ่มขึ้นจากกิจกรรมดำเนินงาน 4.82 ล้านบาท เงินสดจากกิจกรรมลงทุนลดลง
59.50 ล้านบาท
ล้วนแต่เป็นการลงทุนในซื้อเครื่องจักรใหม่เข้ามาทดแทนเครื่องจักรเก่าเพื่อเพิ่มประสิทธิภาพในการทำงานในการรองรับงานที่เพิ่มมากขึ้น
กระแสเงินสดจากกิจกรรมจัดหาเงินเพิ่มขึ้น 68.22
ล้านบาทซึ่งมาจากการเพิ่มขึ้นของเงินกู้จากสถานการเงินและการออกตั๋วเงินที่เพิ่มขึ้นเข้ามาลงทุนในการซื้อเครื่องจักรเพิ่ม

อัตราส่วนสภาพคล่อง

ณ สิ้นปี 2546 -2548 กลุ่มบริษัทมีอัตราส่วนสภาพคล่องเท่ากับ 0.63 เท่า 1.47 เท่าและ 1.18
เท่า ตามลำดับ โดยสาเหตุที่อัตราส่วนสภาพคล่อง ณ สิ้นปี 2548 ลดลงเล็กน้อยเมื่อเทียบกับปี
2547 เกิดจากการเพิ่มขึ้นของหนี้สินหมุนเวียนเพิ่มมากขึ้นเนื่องจากนำไปลงทุนในเครื่องจักร
สินทรัพย์หมุนเวียนเพิ่มมากขึ้นแต่ในอัตราที่น้อยกว่าหนี้สินหมุนเวียน
การเพิ่มขึ้นของลูกหนี้เมื่อเทียบกับปี 2547 ทำให้ระยะเวลาในเก็บหนี้เพิ่มขึ้นจาก 42 วัน มาเป็น
71 วันและวงจรเงินสดจาก 15 วัน มาเป็น 24 วัน

ในด้านความสามารถในการชำระหนี้นั้น ณ สิ้นปี 2546 -2547 และวันที่ 31 ธันวาคม 2548
กลุ่มบริษัทมีอัตราส่วนความสามารถในการชำระดอกเบี้ยเท่ากับ 5.11 เท่า 16.49 เท่าและ
19.48 เท่า ตามลำดับ โดยมีดอกเบี้ยจ่ายปี 2546 – 2548 อยู่ที่ 8.74ล้านบาท 6.63 ล้านบาท
และ 4.96 ล้านบาท ซึ่งลดลงตามลำดับ

รายจ่ายลงทุน 

สรุปรายจ่ายด้านการลงทุนของกลุ่มบริษัท

  ---------------------------------- ------------ ------------ ------------
  รายจ่ายลงทุน (ล้านบาท)                ณ สิ้นปี 2546   ณ สิ้นปี 2547   ณ สิ้นปี 2548

  ที่ดิน                                28.62        2.79         0

  อาคารสำนักงาน                       2.45         2.17         0

  เครื่องจักรและอุปกรณ์                   67.13        35.40        112.33

  เฟอร์นิเจอร์และอุปกรณ์สำนักงาน           0.98         3.99         3.41

  ยานพาหนะ                           1.36         12.60        10.39

  สินทรัพย์ระหว่างการก่อสร้าง              5.26         34.82        23.51

  รวม                                105.80       91.77        149.64
  ---------------------------------- ------------ ------------ ------------

ณ สิ้นปี 2546 -2548 กลุ่มบริษัทมีรายจ่ายด้านการลงทุนในทรัพย์สินถาวรเท่ากับ 106 ล้านบาท 92
ล้านบาทและ 150 ล้านบาท ซึ่งส่วนใหญ่เป็นการลงทุนในเครื่องจักร เท่ากับ 67 ล้านบาท 35
ล้านบาท และ 112 ล้านบาท โดยนำเงินที่ได้มาจากการขายเครื่องจักรเก่า
หรือกู้จากสถาบันการเงินโดยผ่อนชำระระยะยาว หรือการเช่าซื้อ
โดยได้เครดิตระยะยาวจากผู้ขายเครื่องจักร นอกจากนี้ในปี 2546
บริษัทได้รับชำระหนี้โดยเป็นการโอนที่ดินซึ่งมีมูลค่าประมาณ 27 ล้านบาท จาก บริษัท เอส.ที.พี.
แอสเซท จำกัด ส่วนในปี 2547 ได้รับเงินจากการจำหน่ายหุ้นสามัญเพิ่มทุน

แหล่งที่มาของเงินทุน

หนี้สินของกลุ่มบริษัทที่มีภาระดอกเบี้ยคิดเป็นร้อยละ 39 ปี 2546 ร้อยละ 5 ในปี 2547 และร้อยละ
22.05 ในปี 2548 ของสินทรัพย์รวม ส่วนที่เหลือเป็นส่วนของผู้ถือหุ้น
ที่ผ่านมาแหล่งเงินทุนที่สำคัญของบริษัทที่ใช้ในการขยายงานและซื้อเครื่องจักร
คือการเพิ่มทุนจากผู้ถือหุ้นเดิม
และได้รับการสนับสนุนจากสถาบันการเงินให้เงินกู้ระยะสั้นและระยะยาว
รวมทั้งได้รับการสนับสนุนจากผู้ขายเครื่องจักรโดยตรงในการให้ผ่อนชำระ ส่วนในปี 2547
แหล่งทุนนั้นมาจากการขายหุ้นเพิ่มทุนในตลาดหลักทรัพย์

ณ สิ้นปี 2546 -2548 กลุ่มบริษัทมีหนี้สินที่มีภาระดอกเบี้ยรวมทั้งสิ้น 158 ล้านบาท 35 ล้านบาท
และ 209 ล้านบาท ตามลำดับ
ซึ่งประกอบด้วยเงินเบิกเกินบัญชีและเงินกู้ระยะสั้นและระยะยาวจากสถาบันการเงิน
โดยมีอัตราดอกเบี้ยระหว่างร้อยละ 6-7 % ต่อปี ซึ่งค้ำประกันโดยสินทรัพย์ของบริษัท
และกรรมการบริษัท

ความเหมาะสมของโครงสร้างเงินทุน

ตามงบดุลรวมของกลุ่มบริษัท ณ สิ้นปี 2546 -2548
พบว่ามีอัตราส่วนหนี้สินต่อส่วนของผู้ถือหุ้นของกลุ่มบริษัทเท่ากับ เท่า 1.8 เท่าและ 0.72 เท่า และ
0.93 เท่าตามลำดับ ซึ่งจัดได้ว่าอยู่ในระดับปกติตามลักษณะของประเภทธุรกิจ
สาเหตุที่อัตราส่วนหนี้สินต่อส่วนของผู้ถือหุ้นของกลุ่มบริษัทได้ปรับมาอยู่ในระดับที่ดีขึ้นในช่วง 3
ปีที่ผ่านมาเกิดจากผลดำเนินงานที่ดีขึ้นในแต่ละปี
รวมทั้งเป็นผลมาจากการเสนอขายหุ้นสามัญเพิ่มทุนในปี 2547 จำนวน 90
ล้านหุ้นให้แก่ผู้ถือหุ้นเดิมและเสนอขายประชาชนทั่วไป

1.2.3 ผลกระทบจากการออกใบสำคัญแสดงสิทธิที่จะมีต่อผู้ถือหุ้น (Price Dilution)

การเสนอขายใบสำคัญแสดงสิทธิให้แก่กรรมการและพนักงานของบริษัท จะไม่ก่อให้เกิดผลกระทบใด
ๆ ต่อผู้ถือหุ้นในขณะที่ออกและเสนอขาย
แต่จะก่อให้เกิดผลต่อกระทบผู้ถือหุ้นเมื่อได้มีการใช้สิทธิตามใบสำคัญแสดงสิทธิโดยจะก่อให้เกิดผลกระทบต่อราคาตลาดต่อหุ้น
(Price Dilution)

12.3 ค่าตอบแทนจากการสอบบัญชี

ณ วันที่ 31 ธันวาคม 2547 บริษัทและบริษัทย่อย จ่ายค่าตอบแทนการสอบบัญชี ดังต่อไปนี้

ค่าตอบแทนจากการสอบบัญชี

+-------------------------------+-------------------------+------------+
| ชื่อบริษัทผู้จ่าย                    | ชื่อผู้สอบบัญชี               | ค่าสอบบัญชี   |
+-------------------------------+-------------------------+------------+
| บริษัท ซีฟโก้ จำกัด (มหาชน)        | นางสุวิมล กฤตยาเกียรณ์      | 880,000    |
|                               |                         |            |
| บริษัท ซีฟโก้ คอนสตรัคชั่น จำกัด      | นางสุวิมล กฤตยาเกียรณ์      | 60,000     |
|                               |                         |            |
| บริษัท ซีฟโก้ และบริษัท ประยูรชัย     | นางสุวิมล กฤตยาเกียรณ์      | 60,000     |
| (1984)                        |                         |            |
|                               |                         |            |
| ร่วมค้า                         |                         |            |
+-------------------------------+-------------------------+------------+
| รวม                           |                         | 1,000,000  |
+-------------------------------+-------------------------+------------+

ค่าบริการอื่น

+------------------------+-------------+---------+---------+---------+
| ชื่อบริษัทผู้จ่าย             | ประเภทของ   | ผ       | ค่าตอบแท |         |
|                        |             | ู้ให้บริการ | นของงาน |         |
|                        |             |         | บริการอื่น |         |
+------------------------+-------------+---------+---------+---------+
|                        | งานบริการอื่น  |         | ส่วนที่จ่าย | ส่ว      |
|                        |             |         | ไปในระห | นที่จะต้อง |
|                        |             |         | ว่างปีบัญชี |         |
|                        |             |         |         | จ่าย     |
|                        |             |         |         | ในอนาคต |
+------------------------+-------------+---------+---------+---------+
| บริษัท ซีฟโก้ จำกัด (มหาชน) | ค่าสอบทาน    | สำน     | 310,000 | -       |
|                        | ไตรมาส ปี    | ักงานสอบ |         |         |
| บริษัท ซีฟโก้ คอนสตรัคชั่น    | 2546        |         | 30,000  | -       |
| จำกัด                   |             | บัญชี     |         |         |
|                        | ค่าสอบทาน    | ดีไอเอ   | 30,000  | -       |
| บริษัท ซีฟโก้ และบริษัท      | ไตรมาส ปี    |         |         |         |
| ประยูรชัย (1984)         | 2546        | สำน     |         |         |
|                        |             | ักงานสอบ |         |         |
| ร่วมค้า                  | ค่าสอบทาน    |         |         |         |
|                        | ไตรมาส ปี    | บัญชี     |         |         |
|                        | 2546        | ดีไอเอ   |         |         |
|                        |             |         |         |         |
|                        |             | สำน     |         |         |
|                        |             | ักงานสอบ |         |         |
|                        |             |         |         |         |
|                        |             | บัญชี     |         |         |
|                        |             | ดีไอเอ   |         |         |
+------------------------+-------------+---------+---------+---------+
| รวม                    |             |         | 370,000 | -       |
+------------------------+-------------+---------+---------+---------+

12. ข้อมูลอื่นที่เกี่ยวข้อง

  - ไม่มี -